חיים יצחק אלגאזי

הרב חיים יצחק אלגאזי (מוהרי"ץ אלגאזי) (נפטר ב-20 באפריל 1819) היה רב ודיין בקושטא, באזמיר ובירושלים.

 תולדותיו 
נולד לרבי יהודה אלגאזי, מחבר ספר שער יאודה וקרובו של הרב יום-טוב אלגאזיעין ימין, לשונות הרמב"ם הלכות מעשר. למד תורה מפי אביו. 

עבר מקושטא לאזמיר, שם כיהן כדיין בבית הדין של הרב רפאל יוסף חזן, יחד עם רבי דוד אמאדו. בשנת תקע"ג, סמך יחד עם הרב חזן את הרב חיים פלאג'י לרבנות לתואר "החכם השלם". היה מתנהג בחסידות ופרישות ומתענה תעניות הפסקה רבות. רבני אזמיר, וביניהם הרב פלאג'י, שמכנה אותו  מביאים רבות מתורתו בספריהםלמשל: חיים ביד, סימן צ"ב, סמיכה לחיים, אה"ע סימן ט'.

במחצית השנייה של שנת ה'תקע"ג (1813) עלה לארץ ישראל והתיישב בירושלים.

נפטר בירושלים בכ"ה בניסן הה'תקע"ט לאחר מחלה קשה.
ספדו לו הרב רפאל אשכנזימראה הגדול חלק ב' דרוש כ"ו להספד, רבי שלמה חכים בספר כיסא שלמהדרוש ד' להספד, ורבי דוד אמאדותהלה לדוד חלק ב' דרוש י"א להספד.

בתו, רבקה בכורה, נישאה לגביר ר' יוסף הכהן חמצי, שבשנת ה'תקע"ז הקים בית מדרש באזמיר על שם חמיו, בשם ישיבת בית יצחקעין ימין, הקדמה מאת נכד המחבר. נכדו היה הרב יהושע אלעזר הכהן חמצי, שהוציא לאור את ספרו של סבו, 'עין ימין'.

 חיבוריו 
ממוזער|שער ספר עין ימין לרבי חיים יצחק אלגאזי
 דרך עץ החיים (שאלוניקי תקס"ד) - חידושים על טור יורה דעה, אבן העזר וחשן משפט (עד דף צ ע"ב), ליקוטים על הרמב"ם, ליקוטי שו"ת (דף צ ע"ב- קט ע"א) וכן קונטריס כללי הש"ס (דף קט ע"א - קיב ע"א), ודרושים (דף קיב ע"ב - קמב)
 עין ימין (שאלוניקי תקפ"ב) - דרושים לשבת הלבשת עניים, לשבת זכור, לשבת כלה לשבת תשובה, שו"ת וחידושים על לשונות הרמב"ם.

קישורים חיצוניים



 הערות שוליים 

קטגוריה:אנשי עליות קדומות לארץ ישראל
קטגוריה:האימפריה העות'מאנית: רבנים
קטגוריה:איזמיר: רבנים
קטגוריה:פרשני הרמב"ם
קטגוריה:מחברי ספרי דרוש
קטגוריה:רבנים ספרדיים
קטגוריה:רבנים טורקים
קטגוריה:דיינים
קטגוריה:עולים לארץ ישראל בשנים 1800–1881
קטגוריה:נפטרים ב-1819